Valiha
Valiha on Madagaskari näppekeelpill. Klassikalisel kujul kujutab ta endast õõnsa bambusetüve silndrilist lõiku. Tüvest lahti võetud kooreribad (neid on 7 kuni 20, enamasti 13) on keelteks, mida sõrmedega näpitakse. Mängu ajal hoitakse pilli põlvedel. Moderniseeritud valiha keeled on metallist. Sarnased pillid (agong, danang, pagang, tatabuan) on levinud Malai saartel.